Diari Oficial de la Generalitat Valenciana


Sumari del DOGV 8366, del 22-08-2018 (2018/7999)

RESOLUCIÓ de 14 d'agost de 2018, de la Conselleria d'Educació, Investigació, Cultura i Esport, per la qual es modifica l'autorització al centre autoritzat d'Ensenyaments Artístics Professionals d'Arts Plàstiques i Disseny Barreira Arte y Diseño de València.
-----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8366

Data del DOGV
:   22-08-2018

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2018/7999


Data del document
:   14-08-2018

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ de 14 d'agost de 2018, de la Conselleria d'Educació, Investigació, Cultura i Esport, per la qual es modifica l'autorització al centre autoritzat d'Ensenyaments Artístics Professionals d'Arts Plàstiques i Disseny Barreira Arte y Diseño de València. [2018/7999]  
L'expedient número 2017/241 ha sigut iniciat, degudament documentat, a instàncies de la titularitat del centre autoritzat d'Ensenyaments Artístics Professionals d'Arts Plàstiques i Disseny Barreira Arte y Diseño, número de codi 35891335, de València, en sol·licitud de l'autorització per ampliació d'un cicle formatiu de grau superior de Formació Professional Específica d'Animacions en 3D, Jocs i Entorns Interactius d'ensenyaments de règim general.  
La Direcció General de Centres i Personal Docent va emetre un informe favorable de 9 de maig de 2018 sobre l'adequació de les instal·lacions proposades al que disposa la normativa vigent.  
Vista la proposta favorable de la direcció territorial competent en matèria educativa, que inclou l'informe de la Unitat Tècnica de Construccions, respecte a les instal·lacions.  
Vist l'informe favorable de la inspecció educativa respecte als horaris proposats per a la sol·licitud d'autorització de cicle formatiu proposat.  
El centre ha presentat el compromís d'aportar la relació del professorat i les titulacions respectives abans de l'inici del curs escolar, de conformitat amb la legislació aplicable.  
Vista la Llei orgànica 8/1985, de 3 de juliol, reguladora del dret a l'educació; la Llei orgànica 2/2006, de 3 de maig, d'Educació; el Reial decret 303/2010, de 15 de març, pel qual s'estableixen els requisits mínims dels centres que impartisquen ensenyaments artístics; el Reial decret 132/2010, de 12 de febrer, pel qual s'estableixen els requisits mínims dels centres que impartisquen els ensenyaments del segon cicle de l'Educació Infantil, l'Educació Primària i l'Educació Secundària; el Reial decret 332/1992, de 3 d'abril, sobre autoritzacions de centres docents privats per a impartir ensenyaments de règim general no universitaris, i el Reial decret 1583/2011, pel qual s'estableix el títol de Tècnic Superior en Animacions 3D, Jocs i Entorns Interactius.  
  
Vista la proposta del director general de Centres i Personal Docent i de conformitat amb aquesta, i en exercici de les atribucions conferides per l'article 28 de la Llei 5/1983, de 30 de desembre, del Consell, i del Decret 186/2017, de 24 de novembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, i en virtut de la delegació establida en la Resolució de 26 d'octubre de 2016, resolc:  
  
Primer  
Modificar l'autorització del centre següent per l'ampliació dels seus ensenyaments en els termes que s'especifiquen:  
Denominació genèrica del centre: centre autoritzat d'Ensenyaments Artístics Professionals d'Arts Plàstiques i Disseny.  
Denominació específica del centre: Barreira Arte y Diseño.  
Titularitat: Barreira Arte y Diseño.  
Domicili: c/ Sant Jacint, número 1.  
Localitat: València (46010).  
Província: València.  
Codi: 42165455.  
Modificació que s'autoritza:  
Autorització d'un cicle formatiu de grau superior de Formació Professional Específica Animació en 3D, Jocs i Entorns Interactius d'ensenyaments de règim general.  
Per tot això, el centre queda configurat íntegrament amb la composició següent:  
  
Cicle formatiu d'Arts Plàstiques i Disseny de grau mitjà  
Família d'Arts Aplicades a la Indumentària  
1 cicle (1r i 2n) de Barreteria amb vint llocs escolars per cada curs impartint-se en el torn de vesprada. (codi ensenyament: 38357274705).  
  
Família de Comunicació Gràfica i Audiovisual  
1 cicle (1r i 2n) d'Assistència al Producte Gràfic Imprés, amb vint llocs escolars per curs en el torn de vesprada. (codi ensenyament: 79029086617).  
1 cicle (1r i 2n) d'Assistència al Producte Gràfic Interactiu, amb vint llocs escolars per cada curs en torn de vesprada. (codi ensenyament: 11223401903).  
  
Cicles formatius d'Arts Plàstiques i Disseny de grau superior  
Família d'Arts Aplicades a la Indumentària  
1 cicle (1r i 2n) d'Estilisme d'Indumentària, amb vint llocs escolars per curs, impartint-se en torn de matí (codi ensenyament: 04510452546).  
Família de Disseny d'Interiors  
1 cicle (1r i 2n) Projectes i Direcció d'Obres de Decoració, amb vint llocs escolars per curs impartint-se en torn de matí (codi ensenyament: 51976640363).  
Família de Comunicació Gràfica i Audiovisual  
1 cicle (1r i 2n) de Gràfica Publicitària, amb vint llocs escolars per curs impartint-se en torn de matí (codi ensenyament: 90899810592).  
  
2 cicles (1r i 2n) d'Animació, amb vint llocs escolars per curs, impartint-se un cicle en torn de demà i un cicle en torn de vesprada (codi ensenyament: 27652936209).  
  
Cicle formatiu de grau superior de Formació Professional Específica  
Família Imatge i So  
1 cicle (1r i 2n) d'Animacions 3D, Jocs i Entorns Interactius, amb vint llocs escolars per cada curs impartint-se en torn de matins (codi ensenyament: 89535936985).  
Estudis Superiors de Disseny  
Disseny d'Interiors, Disseny Gràfic i Disseny de Moda  
  
Segon  
L'autorització es concedeix sota l'estricte compliment per part del centre Barreira Arte y Diseño de l'horari lectiu per al curs 2018-19, acceptat per la Inspecció d'Educació tant pel que fa a la durada com a la finalització de les sessions de vesprada.  
  
Tercer  
El centre haurà d'aportar la relació del professorat i les titulacions respectives abans de l'inici de les activitats educatives davant la direcció territorial corresponent, i aprovar-les previ informe de la inspecció educativa.  
  
Quart  
El que disposa la present resolució donarà lloc a les corresponents inscripcions en el Registre de Centres Docents de la Comunitat Valenciana.  
  
Cinqué  
Aquesta resolució tindrà efectes des de la data en què es dicte; no obstant això, els seus efectes acadèmics es consideren referits al curs escolar 2018-2019.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra aquest acte, que posa fi a la via administrativa, es pot interposar un recurs potestatiu de reposició o plantejar directament un recurs contenciós administratiu, en els terminis i davant els òrgans que s'indiquen a continuació:  
a) El recurs de reposició haurà d'interposar-se davant l'òrgan que ha dictat l'acte, en el termini d'un mes, comptat des de l'endemà de la seua notificació.  
b) El recurs contenciós administratiu ha de plantejar-se davant el Tribunal Superior de Justícia de la Comunitat Valenciana en el termini de dos mesos, comptats des de l'endemà al de la seua notificació.  
Per a les persones interessades que no siguen objecte de notificació, els terminis començaran a comptar des de l'endemà al de la seua publicació en el Diari Oficial de la Generalitat Valenciana.  
  
València, 14 d'agost de 2018.- El conseller d'Educació, Investigació, Cultura i Esport, p. d. (R 26.10.2016), el secretari autonòmic d'Educació i Investigació: Miguel Soler Gracia.